CELEX: 32018R0221
Language: hr
Date: 2018-02-15 00:00:00
Title: Uredba Komisije (EU) 2018/221 оd 15. veljače 2018. o izmjeni Uredbe (EZ) br. 999/2001 Europskog parlamenta i Vijeća i Uredbe (EZ) br. 882/2004 Europskog parlamenta i Vijeća u pogledu referentnog laboratorija Europske unije za transmisivne spongiformne encefalopatije (Tekst značajan za EGP. )

16.2.2018   
            
            
               HR
            
            
               Službeni list Europske unije
            
            
               L 43/6
            
         UREDBA KOMISIJE (EU) 2018/221
   оd 15. veljače 2018.
   o izmjeni Uredbe (EZ) br. 999/2001 Europskog parlamenta i Vijeća i Uredbe (EZ) br. 882/2004 Europskog parlamenta i Vijeća u pogledu referentnog laboratorija Europske unije za transmisivne spongiformne encefalopatije
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 23.a točku (m),
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (2), a posebno njezin članak 32. stavak 5.,
   budući da:
   
               (1)
            
            
               Uredbom (EZ) br. 882/2004 utvrđene su opće zadaće, dužnosti i zahtjevi za referentne laboratorije Europske unije (EU) za hranu i hranu za životinje te za zdravlje životinja. Imenovani referentni laboratoriji EU-a navedeni su u Prilogu VII. toj uredbi, uključujući referentni laboratorij EU-a za transmisivne spongiformne encefalopatije (TSE-ovi).
            
         
               (2)
            
            
               Uredbom (EZ) br. 999/2001 uspostavlja se referentni laboratorij EU-a za TSE-ove i njegove posebne zadaće.
            
         
               (3)
            
            
               Imenovanje referentnog laboratorija EU-a za TSE-ove, koji je trenutačno smješten u Ujedinjenoj Kraljevini, obustavit će se 31. prosinca 2018. slijedom službene obavijesti Ujedinjene Kraljevine u skladu s člankom 50. Ugovora o Europskoj uniji.
            
         
               (4)
            
            
               Postojanje referentnog laboratorija EU-a za TSE-ove nužno je kako bi se osigurala visoka kvaliteta i pouzdanost tehnika za dijagnosticiranje TSE-ova, kao i njihova ujednačena primjena u cijeloj Uniji. Komisija je stoga 29. svibnja 2017. pokrenula poziv za podnošenje prijava za odabir i određivanje referentnog laboratorija EU-a za TSE-ove. Nakon završetka postupka odabira kao referentni laboratorij EU-a za TSE-ove trebalo bi imenovati odabrani konzorcij institutâ Istituto Zooprofilattico Sperimentale del Piemonte, Liguria e Valle d'Aosta (IZSPLVA) i Istituto Superiore di Sanità (ISS), koji je pod vodstvom prvoga od dvaju spomenutih instituta.
            
         
               (5)
            
            
               Uredbu (EZ) br. 999/2001 i Uredbu (EZ) br. 882/2004 trebalo bi stoga na odgovarajući način izmijeniti.
            
         
               (6)
            
            
               Kako bi se izbjegao prekid aktivnosti referentnog laboratorija EU-a za TSE-ove i novoimenovanom referentnom laboratoriju EU-a ostavilo dovoljno vremena da postane potpuno operativan, primjereno je da se mjere predviđene ovom Uredbom primjenjuju od 1. siječnja 2019.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U poglavlju B Priloga X. Uredbi (EZ) br. 999/2001 točka 1. zamjenjuje se sljedećim:
   
      
                  „1.
               
               
                  Referentni je laboratorij EU-a za TSE-ove konzorcij institutâ Istituto Zooprofilattico Sperimentale del Piemonte, Liguria e Valle d'Aosta (IZSPLVA) i Istituto Superiore di Sanità (ISS), koji je pod vodstvom IZSPLVA-e:
                  
                               
                           
                           
                              
                                          Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                       
                                    
                                          Via Bologna 148
                                       
                                    
                                          10154 Torino
                                       
                                    
                                          Italija
                                       
                                    
                        
                               
                           
                           
                              
                                          Istituto Superiore di Sanità (ISS)
                                       
                                    
                                          Viale Regina Elena 299
                                       
                                    
                                          00161 Roma
                                       
                                    
                                          Italija”.
                                       
                                    
                        
            
   Članak 2.
   U dijelu I. Priloga VII. Uredbi (EZ) br. 882/2004 točka 13. zamjenjuje se sljedećim:
   
      
                  „13.
               
               
                  Referentni laboratorij EU-a za transmisivne spongiformne encefalopatije (TSE-ovi)
                  Laboratorij iz točke 1. poglavlja B Priloga X. Uredbi (EZ) br. 999/2001”.
               
            
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   Primjenjuje se od 1. siječnja 2019.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. veljače 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 147, 31.5.2001., str. 1.
   
   
      (2)  SL L 165, 30.4.2004., str. 1.